Знайсці парк вельмі проста – ад Друскінінкая гэта ўсяго 6 км, дый указальнікі суправаджаюць вас па ўсёй дарозе. Пры набліжэнні да яго раптоўна ўзгадваецца Асвенцым – кацлагер у Польшчы. Гэта з-за калючага дроту і назіральніцкіх вышкаў, якія размешчаны і там, і тут па ўсім перыметры. Вось толькі ў Грутасе за калючым дротам апынуліся Ленін, Сталін, Дзяржынскі і іх паплечнікі.